Държавен вестник, бр. 63, 2006 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  63
бб) о-в Ман—за целите на този закон ще
бъдат третирани като доставки, възникващи във
или предназначени за Обединеното кралство
Великобритания и Северна Ирландия.
3. “Общността” и “територия на Общност-
та” е територията на държавите членки.
4. “Трета територия” или “трета страна” е
всяка територия, различна от територията на
държавите членки.
5. “Нови сгради” са сградите:
а) които към датата, на която данъкът за
доставката им е станал изискуем, са с етап на
завършеност “груб строеж”, или
б) за които към датата, на която данъкът за
доставката им е станал изискуем, не са изтекли
60 месеца считано от датата, на която е издаде-
но разрешение за ползване по реда на Закона за
устройство на територията.
6. “Прилежащ терен към сграда” е опреде-
леното допустимо застрояване, като не се
включва застроената площ. В случаите, в ко-
ито допустимото застрояване не е определено
по определения от Закона за устройство на
територията ред, прилежащият терен е равен
на 10 на сто от площта на урегулирания по-
землен имот.
7. “Дейности или доставки, извършвани от
държавата, държавните и местните органи в
качеството им на орган на държавната или
местната власт” са дейностите или доставки-
те, извършени от лице, създадено със закон,
когато:
а) се извършват в изпълнение на правомо-
щията му, произтичащи от нормативен акт, и
не могат да се извършват от търговец, освен
ако това му е възложено със закон;
б) е установена такса с нормативен акт.
8. “Безвъзмездна” е доставката, при която
няма възнаграждение или стойността на даде-
ното многократно надхвърля полученото.
9. “Стоки с незначителна стойност” и “услу-
ги с незначителна стойност” са стоките или
услугите, чиято пазарна цена е под 30 лв. и дос-
тавката им не е част от серия доставки, по ко-
ито получател е едно и също лице.
10. “Постоянен обект” е търговско представи-
телство, клон, офис, кантора, ателие, завод, рабо-
тилница (фабрика), магазин, склад за търговия,
сервиз, монтажен обект, строителна площадка,
мина, кариера, сонда, петролен или газов кладе-
нец, извор или други подобни, целящи извличане
на природни ресурси, определено помещение (соб-
ствено, наето или ползвано на друго основание)
или друго място, чрез което едно лице извършва
цялостно или частично икономическа дейност на
територията на една страна.
11. “Лице, установено на територията на стра-
ната” е лице, което е със седалище и адрес на
управление на територията на страната или има
постоянен обект на територията на страната.
12. “Лице, установено на територията на
Общността” е лице, което е със седалище и адрес
на управление на територията на Общността
или има постоянен обект на територията на
Общността.
13. “Далекосъобщителни услуги” са далеко-
съобщителните услуги по смисъла на Закона за
далекосъобщенията. Далекосъобщителните
услуги включват и прехвърляне или отстъпва-
не на правото да се използва капацитетът за
пренасяне, излъчване, предаване или приемане
или предоставянето на достъп до глобални ин-
формационни мрежи.
14. “Услуги, извършвани по електронен
път” са:
а) предоставянето на пространство в ин-
тернет, доставката на носители на съдържа-
ние в интернет (хостинг), дистанционната под-
дръжка на програми и апаратура по електро-
нен път;
б) доставката на софтуер и актуализацията
му по електронен път;
в) предоставянето на изображение, текст и
информация и на достъп до бази данни по елект-
ронен път;
г) предоставянето на музика, филми и игри,
в т.ч. лотарийни, хазартни игри и игри с парич-
ни и предметни награди, предоставяни по елект-
ронен път, както и на политически, културни,
художествени, спортни, научни и развлекател-
ни предавания и прояви;
д) предоставянето на дистанционно обуче-
ние по електронен път.
Когато доставчикът на услуга и негов кли-
ент кореспондират по електронна поща, това
само по себе си не означава, че извършваната
услуга е извършвана по електронен път.
15. “Субсидии и финансирания, пряко свър-
зани с доставка” са субсидиите и финансира-
нията, чието отпускане е пряко обвързано с
количеството, качеството или цената на пре-
доставяни стоки или услуги. Не са субсидии и
финансирания, пряко свързани с доставка, суб-
сидиите и финансиранията, предназначени
единствено за:
а) покриване на загуби;
б) финансиране на разходи, включително за
придобиване или ликвидация на активи.
16. “Пазарна цена” е цената по смисъла на
§ 1, т. 8 от допълнителните разпоредби на Да-
нъчно-осигурителния процесуален кодекс, оп-
ределена чрез методите за определяне на па-
зарни цени по смисъла на § 1, т. 10 от допълни-
телните разпоредби на Данъчно-осигурителния
процесуален кодекс.
17. “Нови превозни средства” са:
а) плавателни съдове с дължина над 7,5 м (с
изключение на тези, предназначени за превоз
на пътници или товари, за навигация, за тър-